Οδοντιατρικό Βήμα

Παρουσίαση του βιβλίου «Περίοδος Πανδημίας Covid – Ανταύγειες αντιδράσεων, συναισθημάτων και σκέψεων»
2023-06-21 20:00 UTC | Εταιρεία Μακεδονικών Σπουδών, Εθν. Αμύνης 2, Θεσσαλονίκη, Θεσσαλονίκη, 546 21
Την Τετάρτη 21 Ιουνίου θα γίνει η παρουσίαση του νέου βιβλίου του Παύλου Γαρέφη, Ομότιμου Καθηγητή Οδοντιατρικής ΑΠΘ, με τίτλο «Περίοδος Πανδημίας Covid – Ανταύγειες αντιδράσεων, συναισθημάτων και σκέψεων», που κυκλοφορεί από τις Εκδόσεις Φυλάτος.
Η εκδήλωση θα πραγματοποιηθεί στην Αίθουσα Διαλέξεων της Εταιρείας Μακεδονικών Σπουδών με συντονιστή τον δημοσιογράφο Σωτήρη Θεολογίδη.
Εισηγητές θα είναι οι:
Βασίλης Κάλφας, Ομότιμος Καθηγητής Φιλοσοφίας ΑΠΘ
Χρήστος Ζαφείρης, Δημοσιογράφος – Συγγραφέας
Αθανάσιος Δεβλιώτης, Πρόεδρος Ελληνικής Οδοντιατρικής Ομοσπονδίας
Παύλος Γαρέφης, Ομότιμος Καθηγητής Οδοντιατρικής ΑΠΘ, Εκπρόσωπος των Εκδόσεων Φυλάτος
Λίγα λόγια για το βιβλίο
Όπως γράφει ο συγγραφέας Παύλος Γαρέφης στο σημείωμά του «κατά τη διάρκεια της μεγάλης έξαρσης της πανδημίας του Covid-19 που σημάδεψε ανεξίτηλα τη ζωή σε όλον τον πλανήτη κατέγραψα τα γεγονότα που με επηρέασαν ιδιαίτερα και με έσπρωχναν συνεχώς στη λεωφόρο των αναμνήσεων, τα συναισθήματα και τις σκέψεις που μοιράστηκα με την οικογένεια και τους φίλους. Μια επικοινωνία βάλσαμο για αυτούς τους φοβερούς μήνες μοναξιάς και απομόνωσης για τον περισσότερο κόσμο. Στα γραπτά αυτής της χρονοπραγματείας πιστεύω πως ο καθένας μπορεί να βρει αφορμή να τοποθετήσει τις δικές του μνήμες και συναισθηματικές αντιδράσεις και ίσως και κάποια κίνητρα επαναπροσδιορισμού των αξιών της ζωής που διαρκώς ξεθωριάζουν από την επίδραση μιας σύγχρονης ιδιαίτερα τοξικής πραγματικότητας».
